S-38/2010

Mál þetta, sem dómtekið var hinn 8. apríl, er höfðað með ákæru lögreglustjórans á Akureyri, útgefinni 15. febrúar 2010, á hendur X, Y, og Z,

„fyrir fíkniefnalagabrot, með því að hafa fimmtudaginn 20. ágúst 2009, staðið að því í sameiningu að kaupa 47,53 grömm af amfetamíni í Reykjavík, sem ákærðu [X] og [Z] fluttu með sér í bifreiðinni JE-646, uns lögreglan á Blönduósi stöðvaði för þeirra á Norðurlandsvegi og haldlagði fíkniefnin, en efni þessi ætluðu ákærðu [X] og [Ö] [svo] að blanda með íblöndunarefni og útbúa þannig um 150 grömm af blönduðu amfetamíni og selja þau að meginhluta til á Akureyri og nágrenni.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001.

Þess er krafist að ákærðu verði dæmd til refsingar, til greiðslu alls sakarkostnaðar og til sæta [svo] upptöku á haldlögðum fíkniefnum sem tilgreind eru í efnaskrá nr. 16.245, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Í ákæru var ákærða Y nefnd Ö en fyrir dómi leiðrétti ákæruvaldið þá missögn. Þykir vörn í engu hafa af henni spillzt.

Fyrir dómi játuðu ákærðu öll sök samkvæmt ákæru. Þær játningar fá stoð í gögnum málsins og þykir ekki ástæða til að draga þær í efa. Með játningu sinni er hvert ákærða sannt að sök samkvæmt ákæru og hefur unnið sér til refsingar.

Sakaferill ákærðu er með þeim hætti að ákærði X gekkst í ágúst 2001 undir sátt sem fól í sér greiðslu 40.000 króna sektar og sviptur ökurétti í sex ár fyrir umferðarlagabrot. Í marz 2003 var ákærði X dæmdur í 30 daga fangelsi, skilorðsbundið til tveggja ára, fyrir þjófnað. Ákærði stóðst það skilorð. Loks var ákærði í júní dæmdur í tveggja mánaða fangelsi, skilorðsbundið í tvö ár, fyrir líkamsárás. Ákærði stóðst það skilorð. Ákærða Y var í apríl 2003 dæmd í 30 daga fangelsi, skilorðsbundið í tvö ár, fyrir nytjastuld og umferðarlagabrot og var hún jafnframt svipt ökurétti í fjórtán mánuði. Ákærðu Z hefur ekki áður verið gerð refsing.

Við ákvörðun refsingar verður litið til játningar allra ákærðu. Tveimur hinna ákærðu hefur áður verið gerð refsing, svo sem rakið hefur verð, en ekki fyrir fíkniefnalagabrot. Ákærðu Z hefur aldrei verið gerð refsing áður.

Af hálfu ákærðu Z var á því byggt að hún hefði tekið þátt í brotinu eftir miklar fortölur [...]. Gögn málsins styðja þetta og verður litið til þess. Fíkniefnin voru keypt og flutt norður í þeim tilgangi að þynna þar og selja, sem er alvarlegt. Þá ber að líta til þess að ákærðu vinna brot sín í félagi.

Þegar á allt er litið verður refsing ákærða X ákveðin fangelsi í fjóra mánuði, refsing ákærðu Y fangelsi í tvo mánuði en refsing Z fangelsi í einn mánuð. Fullnustu refsingar hvers og eins skal frestað og falla niður haldi það almennt skilorð, en skilorðstími ákærða X verður ákveðinn þrjú ár en ákærðu Y og Z tvö.

Ákærðu X og Z verður gert að greiða sameiginlega málsvarnarþóknun skipaðs verjanda síns, Á-kk-ef H-kk-ef J-kk-ef héraðsdómslögmanns, 125.500 krónur, og hefur þá verið litið til reglna um virðisaukaskatt. Fallast ber á gerðar upptökukröfur.

Af hálfu ákæruvaldsins fór með málið E-kk-nf Þ-kk-nf.

Þ-kk-nf D-kk-nf kveður upp dóm þennan.

D Ó M S O R Ð

Ákærði X sæti fangelsi í fjóra mánuði. Fullnustu refsingarinnar skal frestað og niður skal hún falla að liðnum þremur árum haldi ákærði almennt skilorð 57. gr. almennra hegningarlaga nr. 19/1940.

Ákærða Y sæti fangelsi í tvo mánuði. Fullnustu refsingarinnar skal frestað og niður skal hún falla að liðnum tveimur árum haldi ákærða almennt skilorð 57. gr. almennra hegningarlaga nr. 19/1940.

Ákærða Z sæti fangelsi í einn mánuð. Fullnustu refsingarinnar skal frestað og niður skal hún falla að liðnum tveimur árum haldi ákærða almennt skilorð 57. gr. almennra hegningarlaga nr. 19/1940.

Ákærðu X og Z greiði sameiginlega málsvarnarþóknun skipaðs verjanda síns, Á-kk-ef H-kk-ef J-kk-ef héraðsdómslögmanns, 125.500 krónur.

Upptæk skulu gerð 47,53 grömm af amfetamíni sem lögregla lagði hald á við rannsókn málsins.